Aḥric Amezwaru Tasnarrayt nnes, yerni ad tezli i taddart sebɛa n lmerrat, qbel ad texleḍ lbab ad tttlaqqa temɣart s waman d wari tetrucca ad as-teqqar rwaḥ a lmal rwaḥ a derriya, lweqt-idin w ad ters teslit ɣef userdun ad as-ucent ddhan ad teḍla ilɛerṣet n tmasext ad tɛedda ad as-ssirdent ḍar sebɛa n lmerrat ɣer yini, ad tt-tezzuɣer tmeṭṭut ɣer daxel n taddart, tameṭṭut-idin yellan ad tt-tezzuɣer yelzem ad tili tercel yerni ud d trewwiḥ ca ṭul, bac ud tettbeddil ca udem tani nettat, al adea-idin tasebḥit ad kkren udan ad gen zirawi d ucexcux, ad d-truḥ teslit ad d-tagem, ad ruḥen ɣer teɛwint i beɛden, ad tagem tslitidin ayeddid, tettayem-it-id mertiyyen u ad as-it-wezzɛen ɣer yiḍarren, ad as-ucen aḍemmin ad tečč deg teɛwint, ad qqimen ttelmutan s waman ad tebzi teslit ad truḥ deg lɛefs , ad as-ttɣennan u ad lmuten Ud ẓrin, wad mmefraqen s lxir d lmeɛruf.